కాకతీయ కాలువ

కాకతీయ కాలువ అనేది తెలంగాణ రాష్ట్రంలోని ఒక నీటి పారుదల కాలువ. 1091అడుగుల (90టీఎంసీ)ల పూర్తిస్థాయి నీటిమట్టం కలిగిన ఈ కాలువ ద్వారా శ్రీరాంసాగర్ ప్రాజెక్టు నుండి దిగువ మానేరు డ్యామ్ వరకు నీరు తరలించబడుతుంది. ఉత్తర తెలంగాణ ప్రాంతంలో 4.73 లక్షల ఎకరాల నీటిపారుదలకు, ప్రధాన నగరాలకు తాగునీటి అవసరాలకు ఈ కాలువ ఉపయోగపడుతోంది.

కాలువ వివరాలు 
ఈ కాకతీయ కాలువ అనేది సుమారు 284 కిమీ పొడవు 9,700 క్యూసెక్కుల ప్రవాహ సామర్థ్యంతో నిజామాబాద్, కరీంనగర్, వరంగల్, ఖమ్మం జిల్లాల గుండా వెళుతోంది. ఈ కాలువ గోదావరి నది నీటిని వరంగల్, ఖమ్మం జిల్లాలలోని కృష్ణా నది పరీవాహక ప్రాంతాలకు నీరు అందించేందుకు అంతర్ నదీ పరీవాహక మార్గంగా ఉంది. 36 మెగావాట్ల ఉత్పత్తికి 9 మెగావాట్ల 4 యూనిట్లు కూడా కాలువలోకి నీటిని పోయడానికి ఏర్పాటు చేయబడ్డాయి.

పునరుద్దరణ 
గతంలో పూడికతో నిండిపోయిన ఈ కాలువను తెలంగాణ ప్రభుత్వం అభివృద్ధి చేయగా, ప్రస్తుతం చివరి ఆయకట్టు వరకు సాగునీరు అందుతోంది. ఎండాకాలంలో ఎస్సారెస్పీ అధికారులు విడుతల వారీగా నీటిని విడుదల చేస్తుంటారు.

బాల్కొండ నియోజకవర్గం పరిధిలోని మెండోరా మండలం సోన్‌పేట్ – పోచంపాడ్ గ్రామాల మధ్య కాకతీయ కెనాల్ జీరో పాయింట్ వద్ద 1.24 కోట్ల రూపాయలతో, మెండోర – దూద్‌గావ్ వద్ద కాకతీయ కెనాల్ పై 1.38 కోట్ల రూపాయలతో వంతెనలు నిర్మించబడ్డాయి.

నీటి విడుదల 
2022 జూలై 20న ఉదయం మొదట 500 క్యూసెక్కులు, సాయంత్రం వరకు విడుతల వారీగా మూడు వేల క్యూసెక్కుల నీరు విడుదలచేయబడింది. ఈ నీటితో మైలారం జలాశయం నింపి, అక్కడినుండి సూర్యాపేట జిల్లా వరకు నీటిని అందించారు.

ఇవికూడా చూడండి 

 శ్రీరాంసాగర్ ప్రాజెక్టు
 శ్రీరాంసాగర్ వరద కాలువ
 అంబేద్కర్ ప్రాణహిత-చేవెళ్ల ప్రాజెక్టు

మూలాలు 

కరీంనగర్ జిల్లా
తెలంగాణ జలాశయాలు